钦定古今图书集成/明伦汇编/官常典/第619卷 > 《湖州刺史厅壁记》顾况
## 钦定古今图书集成/明伦汇编/官常典/第619卷 > 《湖州刺史厅壁记》顾况

江表大郡，吴兴为一。夏属扬州，秦属会稽，汉属吴郡，
吴为吴兴郡。其野星纪，其薮具区，其贡：橘、柚、纤缟茶、
纻。英灵所诞，山泽所通，舟车所会，物土所产，雄于楚
越。虽临淄之富不若也。其冠簪之盛，汉晋以来，敌天
下三分之一。其刺史沿革不同，或称太守，或称内史，
或称都督也。他州或否，如鲁史、晋乘，侯牧一也。其鸿名大德，在晋则顾府君、秘、秘子众、陆玩、陆纳、谢安、谢
万、王羲之、坦之、献之，在宋则谢庄、张永、褚彦回，在齐
则王僧虔，在梁则柳恽、张谡，在陈则吴明彻，在隋则
李德林，国朝则周择从，令闻也；颜鲁公，忠烈也；袁给
事高，谠正也；刘员外全白，文翰也；洎于𬱖大夫，作塘
贮水，溉田三千顷。今使君辞唐景皇《帝七代孙》，先公
尚书，先公大夫，“奕叶之勋，有功于民，公实嗣之。孔悝
铭鼎，天下大器。天王褒拔，于公陟襄阳节度李公陟
当道观察，统诸道盐铁转运。二牧既陟，唯公盘桓。鸿
鹄不飞，飞即摩汉。其逋者复，其危者安，其忧者泰，所
谓善缉。”于是拓郛耰莱，就便除害。政之馀力，作销暑
楼于南端，复亭署于白𬞟洲，聿兴废土，光明敞豁，涌
出汉谷。其旧记吏部李侍郎纻撰；其《图经》竟陵陆鸿
渐撰，使君命况总两家之说。俶落晋宋，讫于我唐，凡
一百九十七人，及历代良二千石，《仪形略》也。“铺张屋
壁，设作存劝，竦神告人，脊秋不朽”之义也。贞元五年
十二月哉生魄，华阳山人顾况书。